

**ΕΛΛΗΝΙΚΗ ΔΗΜΟΚΡΑΤΙΑ Πρέβεζα,** 28-2-2023

**ΠΕΡΙΦΕΡΕΙΑ ΗΠΕΙΡΟΥ**

**ΠΕΡΙΦΕΡΕΙΑΚΗ ΕΝΟΤΗΤΑ ΠΡΕΒΕΖΑΣ**

**ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ**

Ταχ. Δ/νση : Σπηλιάδου 8 **ΠΡΟΣ : ΜΜΕ**

Ταχ. Κώδικας : 48100

Τηλέφωνο : 2682360206

**Προχωράει ο εκσυγχρονισμός και των 4 ΤΟΕΒ του Νομού**

**Στράτος Ιωάννου: «Δίνουμε οριστική λύση σε ένα πρόβλημα δεκαετιών»**

Μια πολύ σημαντική εξέλιξη για το νομό είναι η ένταξη των προτάσεων έργων για τους 4 ΤΟΕΒ στη Δράση 4.3.1. «Υποδομές Εγγείων Βελτιώσεων» του Π.Α.Α. 2014-2020, σύμφωνα με σημερινή ανακοίνωση της Μονάδας Δημόσιων Επενδύσεων ΕΓΤΑΑ.

Η ένταξη αυτή αφορά συνολικό προϋπολογισμό **7.470.940** ευρώ και πρόκειται να λύσει οριστικά τα χρόνια προβλήματα των ΤΟΕΒ δίνοντας ταυτόχρονα μια νέα προοπτική για την ανάπτυξη του πρωτογενούς τομέα στην περιοχή μας.

Ο Αντιπεριφερειάρχης κ. **Στράτος Ιωάννου** δήλωσε ικανοποιημένος από την εξέλιξη αυτή η οποία απαντά στις προσπάθειες που καταβάλλει η Περιφερειακή Ενότητα Πρέβεζας σε συνεργασία με τους ΤΟΕΒ για την επίλυση των χρόνιων προβλημάτων τους. Ανέφερε χαρακτηριστικά: «*Ο πρωτογενής τομέας είναι βασικός πυλώνας της τοπικής μας οικονομίας και η καλή λειτουργία των ΤΟΕΒ σημαίνει στήριξη του πρωτογενούς τομέα, στήριξη των αγροτών μας και είναι προαπαιτούμενη. Δίνουμε μια οριστική λύση σε συσσωρευμένα προβλήματα δεκαετιών*»

Συγκεκριμένα τα έργα που εντάχθηκαν είναι:

1. **Έργα εκσυγχρονισμού, εξοικονόμησης ενέργειας του Δικτύου ΤΟΕΒ Αχέροντα,** με προϋπολογισμό 1.562,600 ευρώ
2. **Έργα εκσυγχρονισμού, εξοικονόμησης νερού και ενέργειας ΤΟΕΒ Λάμαρης,** με προϋπολογισμό 1.911.516 ευρώ.
3. **Έργα εκσυγχρονισμού, εξοικονόμησης νερού και ενέργειας ΤΟΕΒ Μπόιδα- Μαυρή,** με προϋπολογισμό 2.150.000 ευρώ.
4. **Έργα εκσυγχρονισμού, εξοικονόμησης νερού και ενέργειας ΤΟΕΒ Κερασώνα- Παναγιάς** με προϋπολογισμό 1.846.824 ευρώ

Τα ενταγμένα έργα θα ωφελήσουν την λειτουργία των ΤΟΕΒ σε τρεις άξονες:

* Με την **ανακαίνιση των αντλιοστασίων και την αντικατάσταση των αγωγών άρδευσης** θα μειωθούν τα λειτουργικά κόστη συντήρησης και κατανάλωσης ενέργειας, και θα ελαχιστοποιηθούν οι χρόνοι βλαβών που βάζουν σε κίνδυνο τις σοδειές.
* Με την κατασκευή **φωτοβολταϊκών πάρκων** θα παράγεται καθαρή ενέργεια η οποία θα συμψηφίζεται με την ενέργεια που καταναλώνεται από τα αντλιοστάσια,  με αποτέλεσμα την μεγάλη μείωση στα λειτουργικά κόστη ΔΕΗ αλλά και τεράστιο περιβαλλοντικό όφελος.
* Με την **προμήθεια ηλεκτρονικών υδροληψιών** θα επιτευχθεί εξορθολογισμένη χρήση του νερού από τους αγρότες και θα μειωθεί η κατανάλωση νερού καθώς και τα λειτουργικά κόστη συντήρησης και κατανάλωσης ενέργειας. Παράλληλα, θα εξασφαλιστεί η ροή πόρων προς τους ΤΟΕΒ και τεράστιο περιβαλλοντικό όφελος.